Vinega wa Anti-Virus

Vinega wa Anti-Virus lilikuwa jina la kutaja mapambano au harakati (movement) ya wasanii wa muziki wa hip hop kudai haki zao za msingi ambazo walikuwa wakizipigania dhidi ya kile walichokuwa wakifanyiwa na baadhi ya vyombo vya habari vyenye nafasi au fursa kubwa kwa wasanii wa muziki wa aina mbalimbali nchini Tanzania. Lengo kuu, ilikuwa kupigania uhai wa muziki wa hip hop ambao ndiyo zao la muziki wa Bongo Flava. 

Kulingana na Mkoloni, siku moja taasisi moja kubwa nchini waliitisha kikao na waandishi na baadhi ya washika dau katika tasnia ya muziki, mmoja wa wasimamizi wakuu wa taasisi maarufu nchini alilopoka kuwa anatahakikisha muziki wa hip hop ya Tanzania unakufa. Jambo hili, lilitoka kama mzaha, lakini halisi halisi ndivyo ilivyokuwa kwa kipindi hicho. Tangu kikao kile, Mkoloni na baadhi ya wasanii walikubaliana kuandaa kitu ambacho kita kinzana na mawazo yale. Ili kufanikisha, ilibidi waandae tamasha ambalo litaleta hamasa dhidi ya kauli kama zile za taasisi kubwakubwa. Dhumuni hasa ilikuwa kuwakwamua wasanii wa muziki mbalimbali kutoka mikononi mwa kikundi fulani ambacho kinaonekana kudhibiti mzunguko mzima wa muziki wa Tanzania. 

Harakati zilianza kabla ya kumshirikisha Sugu katika dambwe hili. Kama kikosi, walimfuata Sugu na kumueleza juu ya harakati yao. Sugu aliunga mkono harakati, maana tangu zamani yeye alikuwa msema kweli kabla hata ya hiii harakati. Jambo ambalo lilimvutia kuona kwamba kuna watu wanathubutu kukemea udhalimu. Awali Sugu katika wimbo wake wa "Moto Chini" alikemea mno mambo ya media kuhodhi wasanii.Video ya Vinega harakatini na Abby Sykes mnamo tarehe 5 Oktoba, 2011.
Pamoja na harakati hizi kutamba karibia miaka kadhaa tangu kuanzishwa, bado hakuna picha kamili kama kweli wameelewana na hicho chombo kinachodaiwa kuhujumu wasanii au la. Lakini kumekuwa na mazungumzo kati ya Sugu na Ruge na kuafikiana katika kusaidiana na kusapotiana kikazi.Bifu la Vinega laisha makala ya picha na maelezo katika blogu ya Mjumbe.

Baadhi ya wanachama
Vinega wana orodha kubwa, lakini hii ni baadhi yao tu.
Danny Msimamo
K wa Mapacha
Mkoloni wa Wagosi wa Kaya
Mr I
Mr II
Soggy Doggy
Summa G

Baadhi ya nyimbo kutoka kandamseto ya Anti-Virus
Antivirus
Bado Naua
Clouds Get Money
Ebwana Inakuaje
F.A. na Fala
Flava Zimekwisha
Hello Wafu FM
Huu Mziki
Ishu Bado

Tazama pia
Hip hop ya Tanzania

Marejeo

Viungo vya nje
Stori za Vinega na ngoma zao katika JamiiForum
Idhaa ya Vinega katika Youtube

Jamii:Hip hop
Jamii:Hip hop ya Tanzania
Jamii:Muziki wa Tanzania